- Аднойчы ў газеце прачытала артыкул, дзе распавядалася пра хаду, паглядзеўшы, што гэта нескладана, я захацела паспрабаваць. Неяк раз мой калега з галоўнага корпуса абмовілася, што ідзе на чарговыя заняткі па скандынаўскай хадзе, збор каля стэлы Мінск – горад-герой у чацвер у 9.15 раніцы. Вядзе заняткі валанцёр Саша. Гэта была мая мара! Я даўно ўжо саспела і пасля начной змены, раніцай, перапранулася ў спартыўную адзежу і прыйшла да стэлы. Знайшла сярод людзей маладога чалавека – трэнера Аляксандра. Ён ласкава мне падабраў палачкі, прайшоўся са мной 15 хвілін, паказаў, як правільна хадзіць, даў асноўныя навыкі. Сталі займацца, прайшло 6 месяцаў і я – найлепшая вучаніца! У мяне нават 2 разы інтэрвю бралі, бачыла, што паказвалі мяне ў праграме Карціна свету па АНТ.